Goreyê raporo ke hetê Merkezê Îstatîstîkan ra ameyo weşanayene, 4 bajarê Îranî û Rojakewtena Kurdisanî sey bajarê ke nisbetê enflasyonî tede tewr berz ê ameyî rêzkerdene. Îlam û Sîne de nisbetê eflasyonê se ra 70,5, Vakurê Horasanî de se ra 70,2 û eyaletê Buşehro ke tewr zêdê Erebî tede ciwîyenê de enflasyon se ra 70 o.
Goreyê raporî, herêmê çolî yê eyaletanê ke nêzdîyê sînorî de enflasyon se ra 70’yî ra derbaz bi û merkezanê bajaran de eflasyon hîna nizm o. Rapor de da zanayene ke herêmanê çolî de nisbetê eflasyonî se ra 59 o û merkezanê bajaran de no nisbet se ra 51 o.
Goreyê doneyanê Merkezê Îstatîstîkan nisbetê enflasyonê bajaran wina yo:
Îlam de se ra 70,5
Sîne de se ra 70,5
Vakurê Horasanî de se ra 70,2
Paytextê Rojakewtena Azerbaycanî Tebrîzî de se ra 67,7
Buşehr de se ra 70
Loristan de se ra 67,2
Kohkiloye Buyrahmad de  se ra 66
Başûrê Horosanî de se ra 65,8
Hûxistan de se ra 65,1
